Senarai baka anjing pupus

Yang berikut ialah senarai baka, keragaman, landrace, dan jenis anjing pupus.

Senarai baka, keragaman, landrace, dan jenis anjing pupus
 Nama Imej Catatan Anjing air Moscow 120px Anjing air Moscow juga dikenali sebagai anjing penyelam Moscow atau anjing pengutip Moscow; diterbitkan di Kesatuan Soviet daripada anjing Newfoundland, anjing gembala Kaukasus, dan anjing gembala Eropah Timur. Anjing air St. John's 120px Baka Kanada yang digunakan oleh nelayan Newfoundland dan Labrador; setelah diturunkan daripada anjing Eropah import yang dibawa ke Dunia Baru menaiki kapal nelayan, ia dianggap sebagai progenitor kepada anjing pengutip Labrador. Alaunt 120px Anjing berlari besar yang digunakan semasa Zaman Pertengahan untuk menumpaskan dan menumbangkan haiwan buruan untuk dikutip oleh pemburu; ia digambarkan mempunyai tubuh grehaun dengan kepala lebar dan pendek jenis brakisefalik. Beagle desa utara 120px Sebagai anjing pemburu bau bersaiz sederhana British yang digunakan untuk memburu arnab, ia dikatakan bersaiz lebih kecil, dengan hidung lebih tajam dan lebih pantas daripada anjing pemburu selatan kontemporari; ia dipercayai sebagai salah satu baka pengasas bagi anjing pemburu rubah Inggeris moden. Anjing beruang Tahltan 120px Baka anjing yang datang ke Kanada pada penghijrahan awal dan menyesuaikan diri terhadap persekitaran. Ia dikembangkan oleh orang Tahltan. Anjing botak Afrika 120px Anjing botak Afrika, yang juga dikenali sebagai terier pasir Habsyah dan anjing pasir Afrika antara banyak nama lain, terdapat di Mesir, di Habsyah, dan dalam kalangan orang Zulu. Buckhound 120px Baka anjing pemburu bau Inggeris; digunakan untuk memburu rusa rang dalam kawanan. Buldog lama Inggeris 120px Baka anjing kecil terkhusus jenis mastif British yang dikembangkan dari abad ke-16 untuk sukan darah pengumpanan lembu dan laga anjing; larangan kebanyakan sukan darah pada tahun 1835 menyaksikan kemerosotan baka ini, walaupun sesetengahnya dikekalkan sebagai anjing pendamping dan dibiakbakakan menjadi buldog moden. Buldog mainan 120px Baka British yang merupakan versi katik bagi buldog, popular pada lewat era Victoria sebagai anjing pendamping; ia dianggap sebagai progenitor kepada buldog Perancis (yang mendahuluinya dari segi kepopularan) dan rekod terakhir baginya adalah pada tahun 1914. Bullenbeißer 120px Mastif pemburu Jerman yang dikenali dari Zaman Pertengahan, digunakan untuk memburu rusa merah, babi hutan, dan malah beruang; ia dianggap sebagai progenitor kepada bokser. Chien-gris 120px Sebagai baka anjing pemburu bau Perancis yang dikenali pada Zaman Pertengahan, ia dikatakan telah diperkenalkan ke Perancis dari timur oleh Raja Louis IX apabila baginda pulang daripada Perang Salib. Anjing Chiribaya Baka gembala yang dikembangkan oleh budaya Chiribaya di Peru barat daya. Cur 120px Sebagai baka anjing gembala British yang digunakan oleh penggiring lembu di England, ia terkenal kerana ekor kontot distingtifnya; ia berkemungkinan pupus pada pertengahan abad ke-19. Anjing Dalbo 120px Anjing Dalbo atau mastif Dalsland ialah baka anjing penjaga haiwan ternakan pupus dari Sweden. Dogo Cuba 120px Baka mastif Cuba yang pada asalnya digunakan untuk pengumpanan lembu, laga anjing, dan penangkapan semula hamba pelarian; dipercayai telah diturunkan daripada mastif Sepanyol yang diperkenalkan, ia pupus pada pertengahan abad ke-20. Fila Terceira 120px Sebagai anjing jenis mastif dari Kepulauan Azores, ia merupakan leluhur kepada kedua-dua anjing lembu São Miguel dan fila Brazil. Anjing gembala Cumberland 120px Anjing gembala British dari Cumberland yang sangat serupa dengan collie sempadan; bilangannya merosot mulai pertengahan abad ke-20. Anjing gembala kelabu lama Wales Baka anjing gembala pupus berasal dari Wales. Anjing gembala Lapland Juga dikenali sebagai lapphund Finland Cockhill; ia pupus pada tahun 1980-an. Grehaun lama Croatia Baka anjing pemburu penglihatan Croatia yang digunakan untuk meng-course semua bentuk buruan tempatan; ia dikenali sejak Zaman Pertengahan. Halls heeler 120px Baka anjing gembala lembu Australia yang dibiakbakakan daripada collie Scotland import yang disilangkan dengan dingo; terdapat dakwaan bahawa ia merupakan progenitor kepada anjing lembu Australia. Hillman Wales Baka anjing gembala British dari Wales. Kurī 120px Ia diperkenalkan ke New Zealand oleh leluhur Polinesia bagi orang Māori semasa penghijrahan mereka dari Polinesia Timur pada abad ke-13 Masihi. Anjing kutub Argentina Baka berbulu panjang yang dikembangkan oleh Tentera Darat Argentina untuk bertindak sebagai anjing kereta luncur salji dalam Program Antartika Argentina negara itu. Penciptaan Sistem Perjanjian Antartika memaksa Argentina untuk mengeluarkan semua anjing dari benua itu, kerana ia merupakan haiwan eksotik. Tentera darat kemudiannya menamatkan program pembiakbakaan anjing mereka dan anjing tersisa dipindahkan ke Patagonia; di sana, kebanyakannya mati akibat penyakit, kerana tempoh sepanjang hidup di Antartika berjauhan daripada anjing lain telah menyebabkannya kehilangan keimunan semula jadi terhadap penyakit lazim anjing. Anjing laga Córdoba 120px Jenis anjing laga yang dikembangkan di Córdoba, Argentina dan salah satu leluhur kepada dogo Argentina. Anjing Lakonia 120px Anjing pemburu Sparta pupus yang biasanya digunakan untuk perburuan; terkenal kerana kebolehan penghiduannya. Limer 120px Sebagai anjing pemburu bau pada Zaman Pertengahan yang digunakan untuk mengesan rusa merah pada pagi pemburuan rusa, limer dibela dengan cawak dan membawa pemburu ke arah rusa, yang kemudiannya diburu oleh jenis hound lain; limer terkenal kerana kebolehan penghiduannya dan perlu bekerja secara senyap untuk mengelak daripada menyedarkan buruan. Anjing Marquesas 120px Diperkenalkan kepada orang Marquesas oleh leluhur orang Polinesia semasa penghijrahan mereka. Mastif Alp 120px Sebagai anjing jenis mastif yang dikenali di Pergunungan Alp Barat sejak Zaman Pertengahan, kadang-kadang ia didakwa diturunkan daripada anjing yang diperkenalkan ke kawasan itu oleh orang Rom; anjing berbulu pendek yang dipercayai sebagai progenitor kepada anjing Santo Bernard. Mastif Belgium 120px Sebagai baka jenis mastif yang digunakan di seluruh Negara-Negara Pamah sebagai anjing tarikan, ia merupakan anjing besar dan berkuasa dengan lapis bulu licin dan ekor terpotong; peranannya menjadi lewah pada abad ke-20 dan ia kini dipercayai pupus. Anjing Molossus 120px Anjing besar yang dibela di kerajaan purba Molossis di rantau Epirus; terdapat dakwaan bahawa ia merupakan leluhur kepada mastif. Anjing Orang Asli Hare 120px Mungkin baka anjing, anjing koyote, atau koyote bela jinak; dahulunya terdapat di Kanada dan pada asalnya dibiakbakakan oleh Orang Asli Hare untuk coursing. Anjing pemburu Celt 120px Anjing pemburu Celt ialah baka anjing di Ireland Gaelik yang diterangkan dalam legenda Ireland. Juga dikenali sebagai vertragus, ia merupakan baka popular di serata banyak tamadun purba; dianggap sebagai leluhur kepada baka anjing pemburu penglihatan zaman moden seperti grehaun. Anjing pemburu Norman Baka anjing pemburu bau besar Perancis dari Normandie yang dipercayai sebagai salah satu leluhur kepada anjing pemburu darah; ia pupus pada abad ke-19 apabila pemburu beralih kepada jenis hound lebih pantas. Anjing pemburu perang besar Bretagne 120px Baka anjing pemburu bau Perancis dari Bretagne yang digunakan untuk memburu serigala dan babi hutan; baka ini pupus pada lewat abad ke-19 selepas penghapusan serigala dari kebanyakan wilayah Perancis. Anjing pemburu rubah hitam dan sawo matang Dumfriesshire Sekawan anjing pemburu rubah British dari Scotland yang dibiakbakakan dalam tempoh antara perang; sebagai gabungan darah anjing pemburu rubah Inggeris, anjing pemburu rubah Wales, anjing pemburu darah, dan anjing pemburu Gascogne Saintonge, ia merupakan kawanan berwarna hitam dan sawo matang yang unik; kawanan itu dibubarkan selepas pemburuan rubah dilarang di Great Britain pada tahun 2002. Anjing pemburu selatan 120px Anjing pemburu bau bersaiz sederhana British yang digunakan untuk pemburuan kelinci; sebagai hound penghidu mendalam berentak perlahan yang dipercayai berkaitan dengan anjing pemburu darah, ia pupus menjelang penghujung abad ke-18 apabila hound lebih pantas menjadi lebih popular untuk pemburuan kelinci. Anjing pemburu Talbot 120px Anjing pemburu bau putih bersaiz kecil hingga sederhana British yang dikenali dari Zaman Pertengahan Akhir; terkenal kerana kebolehan penghiduannya, ia kerap digunakan untuk mengejar penjenayah; ia dipercayai sebagai progenitor kepada anjing pemburu darah. Anjing penjejak Brazil 120px Anjing pemburu bau yang dibiakkan khusus untuk memburu jaguar; apabila jaguar menjadi terancam dan dilindungi, tujuan baka ini menjadi usang. Baka ini pupus pada tahun 1973 dan kemudiannya dikembalikan melalui pembiakbakaan semula. Anjing penuding du Puy 120px Baka anjing penuding Perancis dari rantau Poitou; terkenal kerana rentaknya berbanding dengan baka anjing penuding Perancis lain, kadang-kadang terdapat dakwaan bahawa darah grehaun atau sloughi digunakan dalam pembiakbakaannya. Anjing penuding lama Sepanyol 120px Baka anjing penuding Sepanyol yang dikenali dari Zaman Moden Awal; ia dianggap sebagai yang pertama bagi jenisnya yang daripadanya semua baka anjing penuding moden turun. Anjing poi Hawaii 120px Pye-dog Hawaii yang dibela oleh orang asli Hawaii sebelum penempatan Eropah; anjing poi Hawaii dibela sebagai haiwan peliharaan dan untuk pemakanan oleh manusia, juga memainkan peranan upacara dalam budaya Hawaii; mendapat namanya daripada poi, yang merupakan diet utamanya. Ia pupus selepas pengenalan baka anjing Eropah ke kepulauan itu. Anjing Polinesia Istilah liputan menyeluruh untuk empat baka dalam senarai ini: anjing poi Hawaii, kurī, anjing Marquesas, dan anjing Tahiti (lihat di atas dan di bawah). Anjing putih raja 120px Baka anjing pemburu bau Perancis yang dibela oleh para raja Perancis daripada Louis XI hingga Louis XV; dikenali sebagai chien blanc du Roi ("anjing putih [milik] Raja") dalam bahasa Perancis, ia pupus apabila Louis XV membubarkan kawanan itu pada tahun 1725. Rache 120px Sebagai hound jenis British pada Zaman Pertengahan, ia merupakan anjing pemburu bau berlari pantas yang digunakan untuk menggiring buruan ke arah pemburu yang menunggu. Anjing riba Mexico 120px Salah satu baka anjing terkecil antara semua baka. Sleuth hound Baka hound Scotland yang berasimilasi ke dalam anjing pemburu darah moden. Spaniel air Inggeris 120px Baka gundog British yang diperihalkan sebagai penengah antara spaniel dengan anjing pengutip dari segi penampilan; sangat popular dengan pemburu unggas liar pada pertengahan abad ke-19, ia dianggap sebagai progenitor kepada kedua-dua anjing pengutip berbulu keriting dan anjing pengutip berbulu rata (yang kedua-duanya mengatasinya dari segi kepopularan) dan ia lenyap pada sekitar penghujung abad ke-19. Spaniel air Tweed 120px Baka gundog British dari rantau sempadan England–Scotland; ia digunakan oleh pemburu unggas liar dan dianggap sebagai progenitor kepada anjing pengutip keemasan. Spaniel Norfolk 120px Istilah ini digunakan untuk menyebut spaniel jenis springer yang bukan spaniel Sussex mahupun spaniel Clumber. Spaniel pemukat mainan 120px Baka yang serupa dengan King Charles spaniel. Staghound 120px Baka anjing pemburu bau Inggeris yang digunakan untuk pemburuan rusa merah; dikembangkan pada Zaman Pertengahan, ia serta-merta pupus apabila kawanan terakhir dijual kepada Jerman pada tahun 1826. Anjing Tahiti 120px Baka kecil yang memainkan peranan penting dalam masyarakat peribumi orang Tahiti. Techichi 120px Leluhur kepada anjing Chihuahua moden. Terier hitam dan sawo matang 120px Sebagai baka terier British yang lazim di seluruh Great Britain, ia mempunyai lapis bulu kasar yang berwarna hitam dan sawo matang; kebanyakan baka fell terrier termasuk terier Lakeland, terier Patterdale, terier sempadan, dan terier Wales turun daripadanya. Terier Paisley 120px Baka terier dari Scotland yang dibiakbakakan terutamanya sebagai haiwan peliharaan dan versi anjing pertunjukan bagi terier Skye; ia dianggap sebagai progenitor kepada terier Yorkshire. Terier putih Inggeris 120px Baka terier British dari England yang berpenampilan serba putih; ia merupakan progenitor kepada terier rubah dan salah satu daripada beberapa progenitor kepada bulterier. Tesem 120px Anjing Mesir Purba yang kini pupus. Anjing Tierra del Fuego 120px Bentuk bela jinak bagi culpeo (Lycalopex culpaeus). Anjing turnspit 120px Jenis anjing British yang digunakan di dapur lebih besar untuk berlari di dalam roda yang memutarkan rotiseri; anjing bertungkai pendek ini dikenali dari Zaman Pertengahan, berkemungkinan pupus pada abad ke-19. Anjing wul Salish 120px Anjing wul Salish atau anjing Comox ialah baka anjing jenis spits putih berbulu panjang pupus yang dikembangkan dan dibiakbakakan oleh orang Salish Pantai dari kawasan yang kini merupakan negeri Washington dan British Columbia. Ia diternak untuk bulunya, yang digunakan seperti wul biri-biri.

Rujukan

Kutipan

Bibliografi


























Anjing Pupus
Anjing, Baka